Հանրությանը, ներդրողին, գործարարին հայտարարենք, որ իր կողքին կանգնած ենք | Politik.am
Home » սլայդ » Հանրությանը, ներդրողին, գործարարին հայտարարենք, որ իր կողքին կանգնած ենք	Հանրությանը, ներդրողին, գործարարին հայտարարենք, որ իր կողքին կանգնած ենք
2016/09/28	Վարչապետ Կարեն Կարապետյանը ՀՀ էկոնոմիկայի նախարարության աշխատակազմին է ներկայացրել նորանշանակ նախարար Սուրեն Կարայանին: Ինչպես հայտնում են ՀՀ կառավարության լրատվական ծառայությունից, կառավարության ղեկավարը շնորհակալություն է հայտնել նախկին նախարար Արծվիկ Մինասյանին կատարած աշխատանքի համար:
Վարչապետը նշել է, որ մեծապես կարևորում է այս նախարարության աշխատանքը և պարոն Կարայանից ու աշխատակազմից ակնկալում է կառուցվածքային նոր լուծումներ և առաջարկություններ:
Կառավարության ղեկավարը կարևորել է նաև նախարարության ու բանկային համակարգի սերտ համագործակցությունը և ընդգծել. «Պետք է հասկանալ, ինչ ենք ուզում անել մեր երկրում, ինչպես ենք ցանկանում զարգանալ և այդ նպատակին հասնելու համար ինչ դաշտ պետք է ստեղծենք, որպեսզի բիզնեսն իրեն լավ զգա: Մենք պետք է ստեղծենք արդարացի, հավասար պայմաններ, պետք է կանգնած լինենք այն մարդու կողքին, ով ունի գաղափար, ուժ և համարձակություն՝ ստեղծելու հավելյալ արժեք: Նա պետք է իմանա, որ մենք իր կողքին ենք բոլոր ատյաններում՝ հարկային, իրավապահ և այլն: Հենց դա ապահովենք՝ կունենանք երկրի զարգացում. այլ տարբերակ չունենք: Այդ առումով ակնկալում եմ նպատակասլաց ու համարձակ աշխատանք»:
Գագիկ Խաչատրյանին կարող են… (3,030)Զգուշացեք 10.000 դրամ արժեցող… (2,391)Բացահայտում. Ինչու սպանեցին… (2,368) Politik TV